alexandrainst/scandi-wiki huggingface dataset:
Drumcliff

Drumcliff eller Drumcliffe (irsk Droim Chliabh, tyder 'kammen med korger') er ein landsby i County Sligo i Ireland. Han ligg 8 km (5 miles) nord for Sligo by på vegen N15 på ein låg gruskam mellom fjellet Ben Bulben og Drumcliff-bukta. Landsbyen ligg ved elva Drumcliff, tidlegare kalla Codnach, som renn ut frå Glencar Lake. Den irske diktaren W.B. Yeats er gravlagd i Drumcliff.

Historie 
Eit eldre namn for Drumcliff er Cnoc na Teagh ('Åsen med huset'). Landsbyen er ein av fleire moglege stader i County Sligo som kan ha vore busetnaden Nagnata vist på Ptolemaios sitt tidlege kart over Irland. Namneet Codnach tyder 'roleg elv'.

Eit gammal topografisk dikt i dindsenchas-tradisjonen, folklore om stadnamn, fortel at korgene i namnet Drumcliff viser til vidjeverk for ein flåte båtar som ein gong blei laga her.

Drumcliff var i den vestlege enden av kongeriket Bréifne (austenden var Kells), og i nordenden av Tir Fhiacrach Múaidhe (Tireragh).

Slaget ved Cúl Dreimhne eller Battle of the Book blei utkjempa i nærleiken av Drumcliff mellom 555 og 561.

Klosteret 
Heilage Kolumba (Colmcille) skipa eit kloster i Drumcliff rundt 575.. Den fyrste abbeden var heilage Mothorian.

Alt som er att av klosteret i dag er ein irsk høgkross frå rundt 1100, og ruinane av eit rundt tårn frå 900- eller 1000-talet, det einaste ein kjenner i County Sligo. Tårnet blei råka av lyn i 1396. Den noverande kyrkja har krossheller bygde inn i veggane.

William Butler Yeats 
W.B. Yeats (1865–1939) er gravlagd i kyrkjegarden til St. Columba's Church of Ireland. Yeats døydde i Roquebrune-Cap-Martin i Frankrike i januar 1939, men leivningane hans blei tekne tilbake til Irland av Irish Naval Service og gravlagde att i Drumcliff i 1948. Til stades var store mengder lokale folk og høgstatusfolk som Éamon de Valera og Seán MacBride, som representerte regjeringa. Den kjende epitafen hans, frå diktet «Under Ben Bulben», er:
 
Cast a cold Eye
On Life, on Death.
Horseman, pass by.

Oldefar til Yeats hadde vore prest i Drumcliff. Far til William, John Butler Yeats, omtalte han og landsbyen i eit brev til sonen i 1913:

Galleri

Kjelder 

Denne artikkelen bygger på «Drumcliff» frå ,  den 7. februar 2022.

Bakgrunnsstoff

Busetnader i County Sligo
Ballyshannon

Ballyshannon (Béal Átha Seanaidh på irsk) er ein by med  innbyggarar i County Donegal i provinsen Ulster på nordvestkysten av Irland.

Geografi 
Byen ligg der dei irske riksvegane N3 og N15 kryssar elva Erne like ved utløpet til elva i Donegalbukta som munnar ut i Atlanterhavet.

Ballyshannon betyr 'Munningen ved Seannach sin vadestad', etter ein hærførar Seannach frå 400-talet som mista livet i kamp her. 

Like vest for byen vidar elva Erne seg ut og slynger seg utover eit stort elvedelta med sand. Inne ved byen er det ein bratt elvebreidd på nordsida, medan på sørsida er det ei klippe langsetter den sørlege elvebreidda. Byen har utsikt utover elvedeltaet, fjellparti, skogar og innsjøar.

Historie 
Det er funne fleire brennegroper frå bronsealderen her, ein tredekt gangveg frå steinalderen, og nyare funn av ei tidlegare ukjend mellomalderkyrkje og ein kyrkjegard med mange skjelett estimert til å vera frå 1100 til 1400. I same område er det funne myntar frå regjeringstida til kong Henrik III (1251–1276) og kong Edvard I (1280–1302). Det vart òg funne beinknappar og nåler på likkleda. Mange av skjeletta hadde ein kvartsbit i hendene.

Ifølgje Ulster-soga (Annals of Ulster) gjek vikingane i 795 til åtak på øya Inishmurray. I 822 drog dei oppover elva Erne, og angreip og brente ned Devenish-klosteret. Både i 916 og i 923 plyndra ein flåte av framande øyane i Loch Erne og distrikta kring sjøen. 

I 1211 marsjerte nordmennene frå busetjingane sine i Sligo til Ballyshannon. Då gav biskop de Grey i Norwich ordre til Gilbert de Angulo om å bygga ei festning ved Belleek nær Ballyshannon.

Frå 1100- til 1500-talet dreiv munkeordenen cisterciarane eit kloster som ein framleis kan sjå restar av.

Etter at vikingane forlét området, overtok ein keltisk krigarklan kalla O'Donnell som bygde ei borg her. I 1597 forsvarte dei seg mot og vann over engelske styrkar i slaget ved Ballyshannon.

Byen fekk kongeleg bybrev i 1613 og var britisk garnisonsby i mange år. 

Under 2. verdskriga blei det oppretta ein luftkorridor for britiske jagarfly frå Nord-Irland ut i Atlanterhavet og tilbake. Ballyshannon-korridoren blei nytta av flya som oppdaga slagskipet «Bismarck».

Det blei bygd eit vasskraft-elektrisitetsverk i byen i 1950-åra. Det blei bygd ei demning litt opp i elva, og nedanfor blei elveløpet grave ut for å kunna nytta fallet i elva.

Kjelder

Denne artikkelen bygger på «Ballyshannon» frå ,  den 7. februar 2022.

Bakgrunnsstoff

Busetnader i County Donegal
8°V
54°N
Monolith Soft

Monolith Software Inc., drive under namnet Monolith Soft, er eit japansk utviklarstudio av dataspel opphavleg eigd av Namco (seinare Bandai Namco) fram til det vart kjøpt opp av Nintendo i 2007. Selskapet vart grunnlagt i 1999 av Tetsuya Takahashi med stønad frå og i samarbeid med  Masaya Nakamura, grunnleggjaren av Namco. Det første prosjektet deira var Xenosaga-serien, ein spirituell oppfølgjar til det Square-utvikla Xenogears. Fleire tilsette frå Square ville slutta seg til Takahashi i Monolith Soft inkludert Hirohide Sugiura og Yasuyuki Honne.

I tillegg til Xenosaga-serien, har Monolith Soft arbeidd på andre prosjekt som Baten Kaitos og Namco × Capcom, forløparen til serien Project X Zone, i tillegg til å hjelpa til med andre prosjekt hjå andre utviklarar. Per 2019 driv Monolith Soft fire studio. Hovudstudioet ligg i Meguro i Tokyo og produserer spel knytte til merkevarene eigd av selskapet sjølv, sekundærstudioa Nakameguro GS og Osaki Studio ligg òg i Tokyo, og eit studio ligg i Kyoto som fungerer som ein assisterande utviklar for spel både frå Monolith Soft og Nintendo.

Merknader

Kjelder 

Denne artikkelen bygger på «Monolith Soft» frå ,  den 8. februar 2022.

Bakgrunnsstoff 
 

Føretak skipa i 1999
Japanske dataspelselskap
Hyrule Warriors: Age of Calamity

Hyrule Warriors: Age of Calamity er eit hack-and-slashspel utvikla av Omega Force. Det vart utgjeve av Koei Tecmo i Japan og av Nintendo internasjonalt til Nintendo Switch i 2020. Handlinga er sett til 100 år før hendingane i The Legend of Zelda: Breath of the Wild, Link og prinsesse Zelda må samla allierte rundt om i Hyrule for å avverja styrkane førte av den vonde Calamity Ganon, som prøver å gjenoppliva seg sjølv og leggja kongeriket i ruinar.

I likskap med det originale Hyrule Warriors (2014), er Age of Calamity ein «crossover« som blandar verda og karakterane frå The Legend of Zelda-serien til Nintendo med spelemekanikkane frå Dynasty Warriors-serien til Koei Tecmo. Hyrule Warriors: Age of Calamity fekk positiv mottaking for spelemekanikkane, dei varierte spelestilane til dei ulike karakterane, mengda av innhald, grafikken, lydsporet og utvidinga av historia i Breath of the Wild. Det fekk kritikk for korleis det yta, særleg den ujamne biletfrekvensen, og handlinga fekk noko blanda respons, særleg bruken av tidsreiser. Over tre millionar kopiar av Age of Calamity vart distribuerte i løpet av dei fire første dagane etter lanseringa, som gjorde det til det mestseljande spelet i Warriors-serien til då.

Merknader

Kjelder 

Denne artikkelen bygger på «Hyrule Warriors: Age of Calamity» frå ,  den 8. februar 2022.

Bakgrunnsstoff 
 

Actionspel
Dataspel frå 2020
Nintendo Switch-spel
Verdscupen i alpine greiner 2019/Kvinner

Verdscupen i alpine greiner for kvinner i 2019-sesongen tok til 27. oktober 2018 i Sölden i Austerrike og vart avslutta 17. mars 2019 i Soldeu i Andorra. Turneringa omfatta 34 individuelle renn og ei lagtevling. Dei individuelle tevlingane fordelte seg på 9 slalåmrenn, 8 storslalåmrenn, 6 super-g-renn, 8 utforrenn, ei superkombinasjonstevling og 3 parallellrenn. 1. nyårsdag vart eit parallellrenn avvikla i Holmenkollbakken i Oslo.

Mikaela Shiffrin frå USA vann den alpine verdscupen for tredje gong i rad. Ho var heilt i eiga klasse, sanka langt over 800 fleire poeng enn Petra Vlhová frå Slovakia. Sveitsiske Wendy Holdener kom på tredjeplassen.

Samanlagt

Slalåm

Storslalåm

Super-g

Utfor

Superkombinasjon

Kjelder

Denne artikkelen bygger på «Alpiner Skiweltcup 2018/19» frå ,  den 8. februar 2022.  
 

Alpine greiner
Sport i 2019
Nintendo Entertainment Planning & Development

Nintendo Entertainment Planning & Development, ofte forkorta Nintendo EPD, er den største avdelinga ved det japanske dataspelselskapet Nintendo. Avdelinga fokuserer på å utvikla og produsera dataspel, mobilappar og anna relatert underhaldningsprogramvare frå selskapet. EPD vart skipa etter ein samanslåing av dei tidlegare avdelingane Entertainment Analysis & Development (EAD) og Software Planning & Development (SPD) i september 2015.

Dataspel utvikla av Nintendo EPD

Merknader

Kjelder 

Denne artikkelen bygger på «Nintendo Entertainment Planning and Development» frå ,  den 8. februar 2022.  

Nintendo
Enniskillen

Enniskillen er den største byen i County Fermanagh i Nord-Irland. Han ligg midt i fylket, på øya som skil øvre og nedre del av Lough Erne. Byen var administrasjonssenter for det tidlegare distriktet Fermanagh.
Enniskillen hadde  innbyggjarar ved folketeljinga i 2011. 

Namnet Enniskillen kjem frå , 'øya til Cethlenn'. Dette viser til Cethlenn, ein figur frå irsk mytologi som ifølgje soga blei såra i slag av ei pil og prøvde å symja over elva Erne, men ikkje kom seg over. Øya i midten av elva blei difor kalla opp etter henne. Det finst talrike engelske stavemåtar gjennom historia – Iniskellen, Iniskellin, Iniskillin, Iniskillen, Inishkellen, Inishkellin, Inishkillin, Inishkillen og så vidare.

Bombinga av Enniskillen 
Fram til 1987 hadde Enniskillen vore nokså lite råka av konflikten i Nord-Irland. På Remembrance Sunday, i november 1987, sprengde Det provisoriske IRA ei bombe i byen som drap 11 tilfeldige sivile. Eit av offera var sjukepleiaren Anne-Marie Wilson, og faren hennar Gordon Wilson blei etter tragedien ein leiar i arbeidet for fred i Nord-Irland. PIRA hevda seinare at målet deira hadde vore ei avdeling britiske soldatar som deltok i markeringa av Remembrance Sunday. Enniskillenbomba har i ettertid blitt sett på som eit vegskilje i den irske fredsprosessen, ettersom ho førte til ei isolering av den mest radikale delen av PIRA og ei styrking av meir moderate krefter som ønskte å forhandla. I 1997 kom Sinn Féin-leiaren Gerry Adams med ei offentleg orsaking for bomba.

Kjelder

Denne artikkelen bygger på «Enniskillen» frå  og «Enniskillen» frå ,  den 8. februar 2022.

Bakgrunnsstoff

Byar i Nord-Irland
Busetnader i County Fermanagh
7°W
54°N
Hepburn

Hepburn kan visa til:

Namn

Slektsnamnet Hepburn er eit slektsnamn med nokre kjende brukarar som skodespelarane Katharine Hepburn og Audrey Hepburn

Språkvitskap 

 Hepburn-systemet, eit romaniseringssystem for å skriva japansk med latinske bokstavar

Stader

Australia 
 Shire of Hepburn, eit sjølvstyreområde i Victoria
 Hepburn Springs i Victoria, ein by i Victoria

Canada 
 Hepburn i Saskatchewan, ei bygd i Canada

Storbritannia  
 Hepburn i Northumberland, bygd i England

USA 
 Hepburn i Indiana i Posey County
 Hepburn i Iowa, ein by i Page County
 Hepburn i Ohio i Hardin County
 Hepburn Township i Pennsylvania i Lycoming County

Musikk
 Musikkgruppa Hepburn, ei britisk poprock-gruppe
Hepburn-systemet

Hepburn-systemet er eit romaniseringssystem for å skriva japansk med latinske bokstavar. Det er det mest brukte transkripsjonssystemet for japansk. Systemet blei utvikla av den amerikanske misjonæren James Curtis Hepburn og kom fyrst i bruk gjennom ordboka hans frå 1887.

I Hepburn-systemet har vokalar same lydverdi som på spansk, medan konsonantane følgjer engelsk uttale.

Romaniseringstabell fir hiragana med Hepburn-systemet

Kjelder

Romaniseringssystem for japansk
Japansk skrift
Ludvig XIX av Frankrike

Ludvig XIX av Frankrike (Louis-Antoine d'Artois, duc d’Angoulême, ) var ein fransk prins som var son av Karl X av Frankrike. Han var den siste prinsen som hadde tittelen dauphin.

Han gifta seg med kusina si Marie-Thérèse-Charlotte av Frankrike den 10. juni 1799. Ho var det einaste overlevande barnet til det avretta kongeparet Ludvig XVI og Marie Antoinette av Frankrike.

Ved abdikasjonen til faren den 2. august 1830 skulle han overta som konge, men også han signerte motvillig ein abdikasjon etter mindre enn ein halv time.

Kjelder 

Denne artikkelen bygger på «Ludvig XIX av Frankrike» frå ,  den 9. februar 2022.  
 

Huset Bourbon
Franske kongar
Verdscupen i alpine greiner 2020/Kvinner

Verdscupen i alpine greiner for kvinner i 2020-sesongen tok til 26. oktober 2019 i Sölden i Austerrike og enda i La Thuile i Italia den 29. februar 2020. Rennprogrammet gjekk til 22. mars, men tevlingane i mars månad vart avlyst grunna Covid-19-pandemien. Turneringa omfatta 30 individuelle renn. Tevlingane fordelte seg på 6 slalåmrenn, 6 storslalåmrenn, 6 super-g-renn, 8 utforrenn, 2 superkombinasjonstevlingar og 2 parallellrenn. Ingen tevlingar fann stad i Noreg.

Federica Brignone frå Italia gjekk til topps i turneringa, framom Mikaela Shiffrin frå USA og med Petra Vlhová frå Slovakia på tredjeplass.

Samanlagt

Slalåm

Storslalåm

Super-g

Utfor

Superkombinasjon

Parallellrenn

Kjelder

Denne artikkelen bygger på «Alpiner Skiweltcup 2019/20» frå ,  den 10. februar 2022.  
 

Alpine greiner
Sport i 2020
Hepburn i Northumberland

Hepburn er ei lite bygd og eit tidlegare sokn (civil parish) i Northumberland i England. Soknet blei slått saman med Chillingham i 1935. Chillingham blei del av nylaga Tillside Parish i 2003.

Hepburn ligg  søraust for Wooler. I A Topographical Dictionary of England av Samuel Lewis frå 1848 blei staden oppgjeven å ha 108 innbyggjarar. I Imperial Gazetteer of England and Wales av John Marius Wilson frå 1870-72 blei Hepburn eller Hebburn sagt å ha 19 hus og 77 innbyggjarar. 
I 1951 hadde han 43 innbyggjarar.

Hepburn Wood er ein skog i nærleiken, med Hepburn Crags som husar ei gammal bygdeborg.

Hepburn Bastle er dei verna ruinane av eit befesta gardshus på staden. Bygningen er omtalt frå 1500-talet. Han blei fråflytta på 1700-talet.

Kjelder

Landsbyar i Northumberland
Pokémon Legends: Arceus

Pokémon Legends: Arceus er eit action-rollespel utvikla av Game Freak og utgjeve av Nintendo og The Pokémon Company til Nintendo Switch. Det høyrer til den åttande generasjonen av Pokémon-spel og fungerer som ein prequel til Pokémon Diamond og Pearl (2006), Pokémon Platinum (2008) og remakane Pokémon Brilliant Diamond og Shining Pearl (2021). 

Spelet vart utgjeve den 28. januar 2022, etter å ha vorte annonsert som del av 25-årsjubileet til Pokémon saman med Pokémon Brilliant Diamond og Shining Pearl. Trass i at det har andre spelemekanikkar samanlikna med dei tradisjonelle Pokémon-spela, fekk Pokémon Legends: Arceus positiv mottaking og selte over 6,5 millionar kopiar ei veke etter utgjevinga.

Merknader

Kjelder 

Denne artikkelen bygger på «Pokemon Legends: Arceus» frå ,  den 10. februar 2022.

Bakgrunnsstoff 
 

Action-rollespel
Dataspel frå 2022
Nintendo Switch-spel
Pokémon
Zelda II: The Adventure of Link

Zelda II: The Adventure of Link er eit action-rollespel med plattformelement. Det er det andre spelet i The Legend of Zelda-serien og var utvikla og utgjeve av Nintendo til Family Computer Disk System den 14. januar 1987. Dette er under eit år etter den japanske utgjevinga og sju månader før den nordamerikanske utgjevinga av det første The Legend of Zelda. Zelda II var utgjeve i PAL-regionar og i Nord-Amerika til Nintendo Entertainment System på slutten av 1988, nesten to år etter at det vart utgjeve i Japan.

The Adventure of Link er ein direkte oppfølgjar til det opphavlege The Legend of Zelda, og handlar på ny om protagonisten Link under eit oppdrag for å redda prinsesse Zelda, som har falle i søvne under ein trolldom. Spelet legg vekt på side-scrolling og rollespel, noko som skil det monnaleg frå føregangaren. 

Spelet var ein kritisk og kommersiell suksess, og introduserte element som «magimålaren» til Link og figuren Dark Link, som ville koma tilbake i seinare Zelda-spel, sjølv om rollespelelementa ikkje var vorte vidareførte. The Adventure of Link var etterfølgt av The Legend of Zelda: A Link to the Past til Super Nintendo Entertainment System i 1991.

Merknader

Kjelder 

Denne artikkelen bygger på «Zelda II: The Adventure of Link» frå ,  den 10. februar 2022.

Bakgrunnsstoff 
 

Action-rollespel
Dataspel frå 1987
Nintendo Entertainment Analysis and Development-spel
Nintendo Entertainment System-spel
The Legend of Zelda-spel
Eiji Aonuma

Eiji Aonuma () er ein japansk dataspeldesignar, kreativt ansvarleg og produsent. Han arbeider for Nintendo som prosjektleiar for The Legend of Zelda-serien. Aonuma er òg ein av leiarane i avdelinga Nintendo Entertainment Planning & Development sidan 2019.

Aonuma har ein mastergrad frå Kunstakademiet i Tokyo frå 1988 som han tok i komposisjonsdesign ved hjelp av marionettar.

Kjelder 

Denne artikkelen bygger på «Eiji Aonuma» frå ,  den 10. februar 2022.

Bakgrunnsstoff 
 

Folk frå Nagano
Folk tilknytte Nintendo
Japanske dataspeldesignarar
Red Dead Redemption 2

Red Dead Redemption 2 er eit action-eventyrspel frå 2018 utvikla og utgjeve av Rockstar Games. Spelet er det tredje i Red Dead-serien og er ein prequel til Red Dead Redemption frå 2010. Handlinga er sett til 1899 og følgjer den fredlause Arthur Morgan, ein medlem av Van der Linde-banden, i ein fiktiv representasjon av det vestre, midtvestre og sørlege USA

Arthur må handsama forfallet til ville vesten medan han forsøker å overleva mot regjeringsstyrker, rivaliserende bandar og andre motstandarar. Epilogen i spelet følgjer bandemedlemmen John Marston, hovudpersonen i Red Dead Redemption.

Merknader

Kjelder 

Denne artikkelen bygger på «Red Dead Redemption 2» frå ,  den 10. februar 2022.

Bakgrunnsstoff 
 

Action-eventyrspel
Dataspel frå 2018
PlayStation 4-spel
Windows-spel
Xbox One-spel
Metacritic

Metacritic er ein nettstad som samlar omtalar av filmar, fjernsynsprogram, musikkalbum og dataspel. For kvart produkt er gjennomsnittet av poengsummane frå kvar omtale rekna ut. Metacritic var laga av Jason Dietz, Marc Doyle og Julie Doyle Roberts i 1999. Nettstaden syner utdrag frå kvar omtale og hyperlenkjer til kjelda. Ein grøn, gul eller raud farge oppsummerer omtalane og kva kritikarane anbefaler. Metacritic er rekna som ein av dei fremste aggregatsidene innan dataspelindustrien.

Poenga i Metacritic er gjorde om til prosentar, anten matematisk frå poengsummen i omtalen eller frå det som nettstaden avgjer subjektivt frå ein kvalitativ omtale. Før gjennomsnittet er rekna ut, er poengsummane vekta etter kor kjend omtalaren er og kor mange omtalar som er publiserte.

Kjelder 

Denne artikkelen bygger på «Metacritic» frå ,  den 10. februar 2022.

Bakgrunnsstoff 
 

Nettstader
Skipingar i 2001
Marionett

Marionett er ein spesiell type figurteaterdokke som har rørlege ledd og som blir styrt ovanfrå med snorer eller stavar, til forskjell frå til dømes handdokker eller skuggeteaterdokker. Marionettdokker er vanskelege å føra, men kan til gjengjeld røra seg meir realistisk og verka meir levande enn andre dokker.

I overført tyding kan ordet «marionett» òg brukast om ein person som ikkje har ein eigen vilje, men lèt seg styra og bruka av andre som er mektigare, altså med same tyding som det norske «nikkedokke». Ordet blir då ofte brukt i samansetningar som marionettregjering eller marionettregime.

Ordsoge 
Ordet «marionett» kjem av det franske Marionette, det vil seia «Vesle Marion», eit namn på den unge jomfru Maria framstilt ved hjelp av dokker i fleire populære kyrkjespel i Frankrike i mellomalderen.

Historikk 
Marionetteteateret har lange tradisjonar innan dokketeaterkunst, men hadde glanstida si på 1800-talet, særleg i Mellom-Europa og Storbritannia. Ein kjend marionett er den italienske barnebokskikkelsen Pinocchio frå 1881.

I nyare tid har figurteateret tatt i bruk både marionettar, hand- og maskedokker saman med levande skodespelarar på scena i stykke både for barn og vaksne. 

Det har vore fleire kjente dokke- og marionettmakarar, også biletkunstnarar, særleg på 1900-talet og i Tsjekkia og Tyskland. Marionettar blir i dag òg selde som pyntegjenstander og leiketøy.

Marionetteater har ikkje vore vanleg i Noreg, men Birgit Strøm sin marionettfigur Titten Tei blei svært populær og kjend i heile landet då han opptredde i tv-program for barn og vaksne på NRK frå 1971 til 1990.

Galleri

Kjelder

Denne artikkelen bygger på «Marionett» frå ,  den 10. februar 2022.  
 

Dokker
Teater
Franske ord og uttrykk
Hidemaro Fujibayashi

Hidemaro Fujibayashi () er ein japansk dataspeldesignar og kreativt ansvarleg som arbeider for Nintendo. Han er mest kjend for å ha arbeidd på spel i The Legend of Zelda-serien, der han har bidratt som planleggjar, forfattar og kreativt ansvarleg.

Før han gjekk inn i dataspelindustrien, designa Fujibayashi layoutar for spøkjelseshus i japanske moroparkar.

Verk

Kjelder 

Denne artikkelen bygger på «Hidemaro Fujibayashi» frå , den 10. februar 2022.  

Folk frå Kyoto
Folk tilknytte Capcom
Folk tilknytte Nintendo
Japanske dataspeldesignarar
Tatsumi Kimishima

Tatsumi Kimishima () er ein japansk forretningsmann som tente som den femte presidenten av Nintendo frå september 2015 til juni 2018.

Han var tidlegare president av Nintendo of America frå januar 2002, då han etterfølgte Minoru Arakawa, fram til Reggie Fils-Aimé tok over i mai 2006. Han var forfremja til administrerande direktør i juni 2013 og var utnemnd til den femte presidenten av selskapet i september 2015, då han etterfølgte Satoru Iwata, som døydde i juli 2015. Kimishima tredde av som president i juni 2018 og var etterfølgt av Shuntaro Furukawa.

Kjelder 

Denne artikkelen bygger på «Tatsumi Kimishima» frå ,  den 10. februar 2022.  
 

Folk frå Tokyo
Folk tilknytte Nintendo
Japanske forretningsfolk
Japanske føretaksleiarar
Famitsu

, tidlegare Famicom Tsūshin, er ein serie av japanske dataspelmagasin utgjevne av Kadokawa Game Linkage (tidlegare kjent som Gzbrain), eit underselskap av Kadokawa. Famitsu er publisert både i vektentlege og månadlege format, i tillegg til utgåver som er vigde berre til ein konsoll, eit dataspelselskap eller eit anna tema.

Namnet Famitsu er eit samantrekt ord av  Av ordet «Famicom» som også  er eit samantrekt ord av «Family  og Computer», som er det japanske namnet på Nintendo Entertainment System, den dominerande spelkonsollen i Japan i 1980-åra.

Kjelder 

Denne artikkelen bygger på «Famitsu» frå ,  den 10. februar 2022.  

Japanske tidsskrift
Skipingar i 1986
Tidsskriftet Edge

Edge er eit dataspelmagasin som er utgjeve av Future Publishing i Storbritannia. Det er mellom anna kjent for sine industrikontaktar og årlege prisar.

Det første Edge-eksemplaret vart publisert i oktober 1993. Magasinet kjem ut månadleg.

Bakgrunnsstoff 
 

Britiske tidsskrift
Skipingar i 1993
Destructoid

Destructoid er ein nettstad som fokuserer på dataspel, starta i mars 2006 av Yanier Gonzalez. 

Det er ein del av ModernMethod-nettverket. Nettstaden har vunne ein Webby Award.

Kjelder 

Denne artikkelen bygger på «Destructoid» frå ,  den 10. februar 2022.

Bakgrunnsstoff 
 

Dataspelnettstader
Skipingar i 2006
GamesRadar+

GamesRadar+ (tidlegare GamesRadar) er ein underhaldningsnettstad for dataspelrelaterte nyhende, førsteinntrykk og omtalar. Nettstaden er eigd av Future plc. På slutten av 2014 vart dei Future Publishing-eigde nettstadene Total Film, SFX, Edge og Computer and Video Games slåtte samen med GamesRadar, der den nye, utvida nettstaden skifta namn til GamesRadar+ november det året.

Kjelder 

Denne artikkelen bygger på «GamesRadar+» frå ,  den 10. februar 2022.

Bakgrunnsstoff 
 

Dataspelnettstader
Skipingar i 1999
Electronic Gaming Monthly

Electronic Gaming Monthly (ofte forkorta til EGM) er eit amerikansk dataspelmagasin som kjem ut månadleg. Det tilbyr dataspelrelaterte nyhende, dekning av industrihendingar, intervju med dataspelrelaterte personar, redaktørinnhald og produktomtalar.

Kjelder 

Denne artikkelen bygger på «Electronic Gaming Monthly» frå ,  den 10. februar 2022.

Bakgrunnsstoff 
 

Tidsskrift
Skipingar i 1988